आरो बियो गोबां बाथ्रा बुंदोंमोन । बियो आंखौ जेरै स्तेशनसिम दोनबोनायनि खोथा बुंदों थिग बिब्दिनो बिफानोबो बिब्दिनो खिन्थाबोदों । बिफायाबो फोथायदोंमोनदि लिकाया गावनि गारिखौनो स्तेशनसिम लाबोदों । नाथाय लिकानि साननाया गुबुन । बियो गारिखौ स्तेशननिनो एसे सायेटाव लाखिनानै साबि आरो गारिखौ बे स्तेशनआवनो साखरि मावनाय बिबथै दलेननो गथायो । साबिखौ बिफानो होनांगौ । गाव मोनसे खामानियाव थांगोन, दिनै सफैस्लाबनाय नङा । बिबथैखौबो थगायदों । गासै सैथो खोथा गाव फैनायनि खौरांखौ बिफानो दहाय ट्रेइन सायाव गाखोहांनाय समाव आंखौ नागारनानै बाहेराव ओंखारलांनाय समावनो बियो खोन्थाहरदों । बिफायाबो हायाखिसै बिखौ होबथानो । बियो बिब्दिनो खालामगोन आंबोसो जेबो उदिसखौनो मोनाखैमोन ।